# Coves de Bhaja

Les coves de Bhaja (en maratí: भाजा) són un grup de 22 coves tallades en la roca que es remunten al segle ii aC, situades al costat del poble de Bhaja, districte de Puna, estat de Maharashtra (Índia).
Les coves estan en una important ruta antiga que anava del mar d'Aràbia a la regió de Dècan, traçant la divisió entre l'Índia del Nord i la del Sud. Les inscripcions i els temples de les coves tenen la consideració de monument nacional per part del Servei Arqueològic de l'Índia. És un dels centres més importants de la secta budista hinayana. Les coves tenen diverses stupa a l'aire lliure i són importants també per la seua arquitectura en fusta.

## Arquitectura

Les coves de Bhaja comparteixen disseny amb les coves de Karla. El seu aspecte més important és la capella allargada —chaityagriha— que té una entrada oberta amb arc de ferradura. Diverses coves tenen una nau i passadissos laterals, amb un absis que conté una stupa sòlida, i un passadís que envolta l'absis.
Les capelles contenen algunes imatges de Buda. Una inscripció de la cisterna mostra el nom d'un donant, Maharathi Kosikiputa Vihnudata, del s. II. Una biga de fusta té altres dues inscripcions més, datades del s. II ae.
Les escultures testimonien pentinats elaborats, garlandes i joieria; originàriament havien d'estar pintades en colors vius, però més tard es cobriren amb algeps. Tenien representacions simbòliques de Buda, i això és un tret de budisme primitiu. Després del s. IV es pintava a Buda de manera figurativa.
Prop de la darrera cova hi ha una cascada: en l'època del monsó, aboca sobre una petita bassa. Aquestes coves proporcionen també informació sobre la història de la tabla, un instrument tradicional indi.

## Stupa

Una part important del conjunt monumental són els seus catorze stupa, cinc a l'interior i nou a fora. Els stupa són relíquies de monjos que visqueren i moriren a Bhaja, i contenen una inscripció amb el nom de tres monjos: Ampinika, Dhammagiri i Sanghdina. Els stupa estan molt llaurats i dos en tenen una caixa de relíquies a la part superior.

## Galeria d'imatges

* Escales d'accés a les coves de Bhaja
* Capella en les coves de Bhaja
* Tancament de fusta en la chaitya principal
* Gravats en les coves de Bhaja
* Coves de Bhaja
* Gravats en les coves de Bhaja
* Gravats en les coves de Bhaja
* Cascada en les coves de Bhaja
* Part significativa de les coves de Bhaja
* Façana de les coves
* Panorama de les coves de Bhaja

## Referències

* ↑ «Ticketed Monuments - Maharashtra Bhaja Caves, Bhaja». Servicio de Arqueología de la India, Gobierno de la India. Arxivat de l'original el 10 d'agost de 2013. [Consulta: 5 juliol 2013].
* ↑ «Later Andhra Period India». Arxivat de l'original el 2018-02-28. [Consulta: 24 gener 2007].
* ↑ Notificación número 2407-A. «List of the protected monuments of Mumbai Circle district-wise». Arxivat de l'original el 2016-09-10. [Consulta: 7 agost 2019].
* ↑ Ahir, D. C.. Buddhist sites and shrines in India: history, art, and architecture. 1. Delhi: Sri Satguru Publ., 2003, p. 191. ISBN 8170307740.
* ↑ «5000 Years of Indian Architecture». Arxivat de l'original el 14 d'abril de 2007. [Consulta: 14 març 2007].
* ↑ Behl, Benoy K «Grandeur in caves». Frontline, 24, 19, Set. 22-Oct. 05 [Consulta: 6 juliol 2013].
* ↑ «Karla & Bhaja Caves: High-Water Mark of Buddhist Architecture». India Travelite. Arxivat de l'original el 18 de setembre de 2013. [Consulta: 6 juliol 2013].

## Enllaços externs

* "Indian Tourist sites – In the footsteps of the Buddha"